钦定古今图书集成/明伦汇编/皇极典/第250卷 > 诗经 > 我将
## 钦定古今图书集成/明伦汇编/皇极典/第250卷 > 诗经 > 我将

“我将我享，维羊维牛”，“维天其右之。”

〈朱注〉言奉其牛羊以享上帝，而曰“天庶其降而在此牛羊之右乎？”盖不敢必也。

《仪式刑》文王之典，日靖四方。“伊嘏文王，既右享之。我
其夙夜，畏天之威”，于时保之。

〈朱注〉又言“天与文王既皆右享我矣，则我其敢不夙夜畏天之威，以保天与文王所以降鉴之意乎？”〈大全〉庆源辅氏曰：“我其夙夜畏天之威，则仪式刑《文王》者益至，而安靖四方者益久，此其所以能保天，与文王降鉴之意也。”